Champions League με Super Combo προσφορά* | *Ισχύουν όροι & προϋποθέσεις

H κυβέρνηση αποφάσισε να γίνουν όλες οι αθλητικές δραστηριότητες για τις επόμενες δύο εβδομάδες «κεκλεισμένων των θυρών». Μία απόφαση που επηρέαζε και το Ολυμπιακός-Γουλβς και μία απόφαση που σεβάστηκε και η UEFA, η οποία ανακοίνωσε πως το πρώτο ματς για τους 16 του Europa League θα γίνει χωρίς κόσμο.

Η έξαρση των κρουσμάτων του κορονοϊού δεν περνά απαρατήρητη ούτε από την Cosmote Tv η οποία με ανακοίνωσή της έκανε γνωστό πως θα δείξει δωρεάν τον αγώνα μέσω του καναλιού της στο Υoutube.

Αναλυτικά η ανακοίνωση:

«Η COSMOTE TV, λαμβάνοντας υπόψη το μεγάλο ενδιαφέρον του κοινού για τον αγώνα Ολυμπιακός-Γουλβς και προκειμένου να δώσει τη δυνατότητα σε όλους να παρακολουθήσουν τη σημαντική αναμέτρηση του Ολυμπιακού στο UEFA Europa League, αποφεύγοντας τις πολυπληθείς συγκεντρώσεις, αποφάσισε να μεταδώσει ζωντανά τον αγώνα και στο επίσημο κανάλι της στο YouTube. Με τον τρόπο αυτό, στηρίζει έμπρακτα τις οδηγίες της Πολιτείας για προστασία του κοινού από τον νέο κορωνοϊό με την αποφυγή πληθυσμιακών συγκεντρώσεων.

Η COSMOTE TV θα καλύψει την πολυαναμενόμενη αναμέτρηση της φάσης των «16» του UEFA Europa League, την Πέμπτη 12/3 στις 22.00, με pre-game εκπομπή που επίσης θα μεταδοθεί ελεύθερα και μέσω YouTube (21.00), αλλά και την εκπομπή UEFA Europa League Show στις 00.00 με πλούσια ρεπορτάζ και δηλώσεις των πρωταγωνιστών μέσα από το Καραϊσκάκη».